paragraph_text: Palanka je bila prostorno jedna od najvećih onodobnih utvrda u BiH. Bila je ograđena bedemom. Ispred Palanke bio je jarak (hendek) ispunjen vodom. Zid utvrde Palanke bio je od drva i zemlje. Utvrda je imala četiri kapije na četirima stranama. Zvale su se prema mahalama kamo su vodile odnosno rijeci Jali: Poljska (prema mahali Polje), Džindić (prema Džindić mahali), Atik (pored Atik mahale) i Jala (prema rijeci Jali).